La coada clasamentelor în mai toate topurile europene, România are cu ce se mândri: I-am depășit pe vestici la căsătorii.
România, printre ţările din UE cu cel mai ridicat număr de căsătorii. Românii încă țin la tradiții, explică sociologii. INS: Numărul căsătoriilor s-a redus cu 38 la sută în 2020. În 2020 au scăzut și divorțurile, cu aproape 25 la sută.
Românii sunt printre cei mai conservatori europeni. Se grăbesc să ajungă la Starea Civilă. Conform Eurostat, suntem pe locul 6 la numărul de căsătorii, cu o rată de 6,6.Primele locuri sunt ocupate de Cipru şi Lituania. Urmează Letonia, Ungaria și Macedonia de Nord. Media la nivelul Uniunii Europene e de 4,5 căsătorii la o mie de locuitori. Datele sunt valabile pentru anul 2019.Datele pentru 2020 la nivel european vor arăta, probabil, diferit din cauza pandemiei. INS ne-a anunţat deja că numărul căsătoriilor s-a redus cu 38 la sută comparativ cu 2019.În schimb, un studiu făcut înainte de Ziua Îndrăgostiților arată că 50% dintre cupluri şi-au consolidat relaţia în pandemie.Mai e o veste bună. Au scăzut și divorțurile, cu aproape 25 la sută.